#

# Orienteringsutvalget Oslo Bedriftsidrettskrets

# Oppmannsmøte orientering 2013

# Idrettens hus Ekeberg

# Tirsdag 5. november 2013 kl. 17.30

#

#

# Saksliste:

#

# 1. Åpning

# 2. Godkjenning av saksliste og representanter

# 3. Valg av dirigent og sekretær

# 4. Beretning

# 5. Forslag

# 6. Orienteringsutvalgets sammensetning 2014

# 7. Åpent KM-medaljer individuelt, vandrepremier, deltakerpremier samt eventuelt hedersmerke(r)

# 8. Eventuelt

#

#

# Svein Nygård ønsket velkommen på vegne av o-utvalget.

# Per Eric Ståhlbrand ble valgt til dirigent og Knut Erik Østengen ble valgt til referent.

#

# Dirigenten gjorde det klart at han ikke ønsket å rase igjennom beretningen, som han roste for å ta opp relevante problemstillinger, og inviterte til en noe videre diskusjon rundt de enkelte punktene.
O-utvalgets beretning for 2013 (Saksliste punkt 4)

# 1. O-utvalget og faste komiteer

##### O-utvalget har i 2013 bestått av

Leder: Svein Nygård Norges Bank (Terminliste, resultat/ranking, økonomi)

Medlem: Eva Nilsen Skiforeningen (Premiering)

Terje Mathisen Evry (web, inklusiv Routegadget)

Knut Erik Østengen Thales (Materiell inkl tidtakingssystem)

(Hovedoppgaver til utvalgsmedlemmene i parentes.)

De to siste årene har O-utvalget kun bestått av fire medlemmer mot tidligere fem. Siden det enkelte medlem har ansvar for spesifikke arbeidsoppgaver, fungerer dette OK.

##### Merkekomite

Denne komiteen ble nedlagt fra årets sesong, jf. vedtak på oppmannsmøte i november 2012. Tildelingen er nå lagt til O-utvalget som bør ha en god oversikt over aktuelle kandidater som bør tildeles hedersmerker mv. for sin innsats for bedriftsorienteringen.

##### Innstillingsutvalg

Det er ikke blitt valgt noe innstillingsutvalg på oppmannsmøtene i 2011 og 2012.

Svein kommenterte at O-utvalget nå består av 4 personer, mot 5 tidligere. Dette medfører ingen problem, for alle har sine oppgaver. Ellers ingen kommentar.

# 2. Om sesongen 2013

## 2.1.Terminlisten

Det ble arrangert 27 poengløp i 2013-sesongen. Alle løpene har vært individuelle bedriftsløp, siden KM stafett ble vedtatt sløyfet på oppmannsmøte i 2012. Som vanlig var det også bedriftsklasser i Oslo City Cup (totalt 5 løp) i april/mai og Veritas arrangerte 5 sommerløp. Av de 27 poengløpene inngikk 7 løp i Nordmarkskarusellen (inklusiv ekstraløp) og 5 i AB-karusellen. Nittedal o-lag har arrangert et bedriftsløp, 3 løp har blitt arrangert av lag fra Romerike mens 11 løp ble arrangert av OBIKs egne arrangører.

Arbeidet med å fylle opp terminlisten i 2013 gikk bra selv om det er få bedriftslag som ønsker å arrangere orienteringsløp. I 2013 har Thales arrangert 3 løp, Evry Oslo 2 løp og Aker Solutions, Folkehelseinstituttet, GE Healthcare, Nordea, Norges Bank og Telenor 1 løp hver. For at bedriftsorienteringen skal kunne fortsette med like mange løp pr sesong, er vi helt avhengig av at flere bedriftslag er interessert i å arrangere poengløp.

Det ble ikke avholdt nybegynnerkurs i kart og kompass før årets sesong. O-utvalget v/Knut Erik Østengen og Svein Nygård har imidlertid etter forespørsel holdt kurs i kart og kompass for en gruppe deltakere fra bedriftslaget Travern BIL (Norsk Rikstoto) i oktober 2013.

Ingen kommentarer til kapittel 2.1.

## 2.2.Mesterskap

Åpent KM individuelt 2013

Det individuelle mesterskapet ble i år arrangert av Lillomarka O-lag fra Badedammen på Grorud torsdag 5. september. Det utdeles medaljer i hver aldersklasse:

- Gullmedalje utdeles i alle klasser med deltagelse
- Sølvmedalje utdeleles når det er minst 4 startende i klassen
- Bronsemedalje utdeles når det er minst 7 startende i klassen

For å få medalje i åpent mesterskap individuelt må løperne i tillegg:

- Tilfredsstille kravene for å løpe i bedriftsklassene
- Ha deltatt i minst 5 poengløp på OBIKs terminliste tidligere i sesongen.

Medaljevinnere ble:

Klasse | Navn | Lag | Tid | Medalje
D17-34 | Maia Flood Kjeldsen | NCC | 00:41:23 | GULL
D35-44 | Liv Paltiel | Folkehelseinstituttet | 00:46:07 | GULL
D45-49 | Nina Elise Jørgensen | Steria | 00:38:25 | GULL
D50-54 | Mari Birkeland | Maris interiørhjelp | 01:06:52 | GULL
D55-59 | Jorunn Sanderud | Nydalen SK | 00:35:34 | GULL
D60-64 | Marit Vågsnes | OUS BIL | 00:45:31 | GULL
D65-69 | Kjersti Tho | Stabæk IF | 00:35:19 | GULL
| Brynhild Fanuelsen | Bærum Sykehus | 00:44:05 | SØLV
D70-74 | Astri Rogstad Unni Drage | GE Healthcare Aker Solutions | 00:46:23 00:46:31 | GULL SØLV
D75-79 | Ingen medaljer |  |  |
H17-34 | Ingen medaljer
H35-44 | Christian Vogelsang | NIVA | 00:37:12 | GULL
| Olav Eide Rolv Anders Systad | SKBO LYN | 00:38:33 00:44:08 | SØLV BRONSE
H45-49 | Jan Tore Henriksen | Norges Bank BIL | 00:31:58 | GULL
H50-54 | Bjørn Solbergseter | BILPOST | 00:38:58 | GULL
| Bjørn Are Carlsson | Fossum IF | 00:39:43 | SØLV
| Richard Zeiner-Gundersen | Fossum IF | 00:42:20 | BRONSE
H55-59 | Terje Mathisen | Evry Oslo | 00:25:23 | GULL
| Kjell Markset(ikke nok løp) | Koll | 00:28:58 |
| John Hansen Ivar Refsland | AB BIL | 00:32:07 | SØLV BRONSE
H60-64 | Vidar Berteig | EasyPetro | 00:28:53 | GULL
| Are Eriksen | OSI | 00:30:02 | SØLV
| Bjørn Grinde | Folkehelsa | 00:30:07 | BRONSE
H65-69 | Juul Sverre Stener | OPIL | 00:29:07 | GULL
| John Thomas Pettersen Jon Færden | Nordea Kredinor | 00:29:33 00:29:52 | SØLV BRONSE
H70-74 | Einar Hem | Lillomarka O-lag | 00:34:04 | GULL
| Helge Bjaaland | Elle BIL | 00:34:18 | SØLV
| Knut Erik Østengen | Thales BIL | 00:35:42 | BRONSE
H75-79 | Bjørn Egner | Oslo Arkitektene | 00:37:39 | GULL
| Aage Øyvann | Norsk Hydro | 00:39:49 | SØLV
| Annar Brustad | FOBIL | 00:42:02 | BRONSE
H80- | Ole Sannes Hans Larsen Torstein Bjerke | Lillomarka O-lag Privat JIL Grorud | 00:41:19 00:41:28 00:49:58 | GULL SØLV BRONSE

Åpent mesterskap stafett 2013

På oppmannsmøte i november 2012 ble bestemt å sløyfe Åpent mesterskap stafett fra og med 2013-sesongen.

Rankingvinnere

Rankingvinnere for sesongen 2013 ble:

Klasse | Navn | Lag
D17-34 | Tone Lye | Statnett BIL
D35-44 | Liv Paltiel | Folkehelseinstituttet
D45-49 | Nina Elise Jørgensen | Steria
D50-54 | Mari Birkeland | Maris interiørhjelp
D55-59 | Aud Gran | Tyrving IL
D60-64 | Marit Vågsnes | OUS BIL
D65-69 | Kjersti Tho | Stabæk IF
D70-74 | Unni Drage | Aker Solutions
D75- | Marit Økern Jensen | Bærum Skiklubb
H17-34 | Erik Stordal | Asker Skiklubb
H35-44 | Jan Tore Henriksen | Norges Bank BIL
H45-49 | Jan Tore Henriksen | Norges Bank BIL
H50-54 | Bjørn Solbergseter | BILPOST
H55-59 | Terje Mathisen | Evry Oslo
H60-64 | Vidar Berteig | EasyPetro
H65-69 | Juul Sverre Stener | OPIL
H70-74 | Einar Hem | Lillomarka
H75-79 | Bjørn Egner | Oslo Arkitektene
H80- | Hans Larsen | Privat

Premiering - rankingglass

104 løpere får deltagerpremie i 2013 (antallet i fjor var 126). Kravet i år var 13 løp.

Vandrepremiene til løypevinnerne i ÅM gikk til:

Løype | Navn | Lag
Lang | Christian Vogelsang | NIVA Kruset går ut. Vunnet for tredje gang i 2013.
Mellomlang | Jan Tore Henriksen | Norges Bank BIL
Kort | Maia Flood Kjeldsen Terje Mathisen | NCC Evry Oslo BIL
Ekstra kort | Kjersti Tho Juul Sverre Stener | Stabæk IF OPIL (ikke Nordea)

På oppmannsmøtet i 2012 ble det bestemt at vandrepremien utgår etter hvert som de vinnes til odel og eie (vinnes 3 ganger av samme person). Vandrepremien for damer i løype ekstra kort ble vunnet av Kjersti Tho for tredje gang i 2012, og dermed deles det ikke ut vandrepremie i denne løypeklassen i 2013.

## 2.3.EKT og resultatservice

Det finnes 4 ulike resultatkofferter som brukes ved gjennomføring av bedriftsløp. Dette skaper fortsatt problemer med dobbeltoppføringer av personer i rankingen, siden navn og lagsnavn ikke skrives likt. Rankingfører har rettet opp rankingen for de personer som har sendt inn forespørsler om endringer. Løperne kan selv sende inn melding om korreksjon av navn og lagsnavn osv. via nettet / Brikkesys.

Bruk av bredbånd (tidligere mobiltelefon) for å laste opp resultater på nettet fra resultatkofferten fungerer bra. Resultatene er som oftest publisert rett etter at siste løper er kommet i mål. Arrangøren har også mulighet til å publisere foreløpige resultater under løpet.

Ingen kommentar til kapittel 2.3.

## 2.4.RouteGadget – utlegging av kart og tegning av veivalg

Terje Mathisen som er ansvarlig for hjemmesiden til O-utvalget har også i år lagt ut kartene fra de fleste rankingløp i RouteGadget. Dermed kan de som har deltatt på løpene tegne inn hvor de mener de har løpt eller legge inn sin GPS-tracking. I tillegg kan løpere som av en eller annen grunn ikke kunne delta på løpet gå inn og se på løypene i de enkelte klassene. Fortsatt er det svært få som har tegnet inn sine veivalg, men vi får satse på at flere vil gjøre det etter hvert.

Terje Mathisen fortjener applaus for dette fine tilbudet.

Bjørn Sandelien ønsket opplæring på hvordan man kan legge inn løyper i RG.

## 2.5.Materiell

Ingen større problemer med materiellet. Enkelte av postenhetene begynner imidlertid å få dårlig batteri, noe som varsles ved at enheten skriver ut 99 på utskriften med strekktider. Det legges opp til å erstatte postenheter med dårlig batteri. Det kan også være aktuelt å kjøpe flere leiebrikker. Ellers er det ikke behov for oppgraderinger av tidtakerutstyret.

Logistikken rundt utstyret/materiellet til O-utvalget har gått uten problem.

Ingen kommentar til kapittel 2.5.

## 2.6.Løpsdeltakelse og utvikling

År | 2004 | 2005 | 2006 | 2007 | 2008 | 2009 | 2010 | 2011 | 2012 | 2013
Poengløp starter | 4586 | 4006 | 4107 | 3954 | 4335 | 4160 | 4473 | 4130 | 4125 | 4130
Antall poengløp | 27 | 25 | 26 | 25 | 27 | 25 | 26 | 25 | 25 | 27
Gj.sn. starter pr løp | 169,9 | 160,2 | 158,0 | 158,2 | 160,5 | 166,4 | 172,0 | 165,2 | 165 | 153
Deltakerpremier | 156 | 130 | 120 | 136 | 131 | 138 | 143 | 129 | 126 | 104

Det har i 2013 blitt arrangert 2 poengløp mer enn i 2012. Antall deltakere pr. løp har i gjennomsnitt vært 153, en markert nedgang fra 2012. Trenden med at vi sliter med å rekruttere nye løpere i de yngste klassene har fortsatt i 2013.

O-utvalget tar gjerne mot forslag som kan bedre rekrutteringen og som kan bidra til at flere ønsker å delta på våre bedriftsløp.

Arrangørene står fritt til å velge om B- og C-løyper skal tilbys.

Det ble en diskusjon rundt økende snittalder og synkende deltagelse på bedriftsløpene.

Eivind Hoff, Nordea, hadde i forkant av møte sendt O-utvalget v/Svein en e-post hvor denne problemstillingen var tatt opp og hvor mulige tiltak var skissert.

Stein Aker fortalte at alle utøvere av bedriftsidrett nå skal registreres med navn og e-post adresse. Det vil da bli enklere å sende ut informasjon/innbydelser til aktuelle deltakere.

## 2.7.Geografisk spredning og deltakelse

O-utvalget er fornøyd med den geografiske spredningen på bedriftsløpene i 2013. Det kunne imidlertid med fordel vært flere løp på østsiden av byen. Fordelingen på årets løp er som følger:

Oslo Vest (inklusiv Bygdøy): 9 løp

Oslo Øst: 4 løp

Oslo Nord: 14 løp

Avstand fra Oslo sentrum til samlingsplass har helt klart betydning for deltakelsen. Lang reisevei gir automatisk færre deltakere på løpet.

Arrangørene er flinke til å ta hensyn til kollektivtilbud ved planlegging av samlingsplass og fortelle om kollektivtilbud i innbydelsen.

Ingen kommentar til kapittel 2.7.

## 2.8.Løpsarrangementer

O-utvalget ønsker å takke alle arrangører i 2013 for et godt tilbud! Vi vil gjerne ha dere med neste år, og ser også gjerne at flere bedrifter prøver seg, gjerne i samarbeid.

Ingen kommentar til kapittel 2.8.

### 2.7.1 Økonomi

OBIK signaliserte etter fjorårets sesong at det var behov for å styrke økonomien. Regelen om at arrangører som benyttet godkjente kart skulle slippe å betale løpsavgift ble av den grunn fjernet fra og med 2013-sesongen. Dette tiltaket fungerte heller ikke som forutsatt. I tillegg har vi fra og med årets sesong startet å bestille rankingglass uten årstall. Dermed kan glass som ikke blir hentet, gjenbrukes.

Startkontingenten i ordinære bedriftsløp økte til 70 kr i 2012. Norges Orienteringsforbund innførte våren 2012 en avgift på nærløp og det medførte at Nordmarkskarusellen og AB-karusellen økte startkontingenten til 90 kr.

O-utvalget foreslår at startkontingenten på 70 kr for ordinære bedriftsløp videreføres i 2014.

Bjørn Sandelien stilte spørsmål om det ikke er nødvendig å øke startkontingenten for å kunne erstatte postenheter. Svein opplyste at o-utvalget har kontroll på det økonomiske og på nåværende tidspunkt ikke trenger å øke kontingenten for å vedlikeholde og fornye emit-utstyret.

### 2.7.2 Kvalitet

Alle arrangører av bedriftsløp bruker nå ferdig trykte løyper, noe vi tror løperne setter stor pris på.

Også i år har kvaliteten på løpene etter O-utvalgets oppfatning variert fra meget bra til ikke fullt så bra. Variasjonen i kvalitet skyldes, som før, vesentlig disse faktorene:

- Varierende print kvalitet. Her anbefaler vi å følge retningslinjene i vår Huskeliste for arrangører. Ved avvik fra disse så vil det nesten alltid bli vesentlig dårligere resultat enn ved håndtegning av løyper på offset-trykket kart!
- Varierende kartkvalitet. Arrangør bør som hovedregel bruke det nyeste tilgjengelige kartet. I tillegg vil vi understreke at alle arrangører bør bruke tykke plastlommer som er produsert til kartformål.
- Varierende løypekvalitet.

O-utvalget foreslår (jf. eget forslag) også at det settes krav til arrangørene om å bruke kartmålestokk på 1:7500 på de to korteste løypene (kort og ekstra kort) og nybegynnerløypa. Det anbefales at dette også brukes på de to lengste løypene (mellom og lang) hvis dette er praktisk mulig.

O-utvalget inviterer til diskusjon på oppmannsmøtet om tiltak som ytterligere kan bedre kvaliteten på løpene.

Øystein Madsen hadde sent en e-post til O-utvalget v/Svein hvor han hadde bedømt lesbarheten av kartene på de løpene hvor han hadde deltatt. Det største problemet nå er arrangører som benytter rød trykk for løyper. Det skal benyttes fiolett trykk for dette. Den røde trykken sees ikke av de som er rød – grønn fargeblinde. Selve trykkvaliteten på kartene har nå stort sett blitt meget bra.

# Forslag (pkt 5 på sakslisten)

Med bakgrunn i innkomne forslag og årsberetningen foreslår o-utvalget følgende saker til behandling:

#### 1. Startkontingent / løpsavgift mv 2014

Forslag fra O-utvalget

Forslag: Startkontingenten i 2014 for OBIK arrangører opprettholdes på samme nivå som i 2013, dvs. 70 kr. Lag som arrangerer poengløp betaler kr 9,- i løpsavgift og kr 13,- i avgift til premiefondet.

O-utvalgets begrunnelse:

Startkontingenten ble økt til 70 kr i 2012 og o-utvalget foreslår at den holdes uendret også i 2014. Arrangører betaler totalt kr 22,- pr løper for å dekke utvalgets utgifter til premier og vedlikehold / oppgradering av utstyr. Med disse økonomiske forutsetningene bør det være mulig for arrangørene å sitte igjen med et lite overskudd.

Forslaget ble vedtatt enstemmig.

#### 2. Målestokk på kart - normaldistanse, kortdistanse og langløp

Forslag fra O-utvalget

Forslag: O-utvalget foreslår at det settes krav til arrangørene om å bruke kartmålestokk på 1:7 500 eller større på de to korteste løypene (kort og ekstra kort) og nybegynnerløypa, så lenge dette ikke medfører at kartet må trykkes på A3-format. Det anbefales at dette også brukes på de to lengste løypene (mellom og lang) hvis dette er praktisk mulig.

O-utvalgets begrunnelse:

Begrunnelsen for forslaget er at målestokk på 1:7 500 gir betydelig økt lesbarhet for løperne og dermed vil øke kvaliteten på løpene.

Forslaget ble vedtatt enstemmig.

Informasjon om gave fra o-gruppene i Thales og Alcatel-Lucent

Knut Erik Østengen leste avslutningsvis opp et brev fra o-gruppene i Thales og Alcatel-Lucent til O-utvalget i OBIK. De ønsker å gi O-utvalget kr. 20 000,- som skal brukes til innkjøp av utstyr som er nødvendig for å kunne arrangere bedriftsløpene. Gaven fikk stor applaus fra de fremmøte deltakerne.

Punkt 6 – Sammensetning av O-utvalget for 2014

Svein redegjorde for sammensetningen av O-utvalget for 2014. Utvalget vil bestå av samme personer som i 2013. Svein Nygård vil formelt bli valgt som leder av utvalget for en ny 2-års periode på Kretstinget i mars 2014.

Deltakere på oppmannsmøte 5/11-2013 i Ekeberghallen:

1. Svein Nygård Norges Bank

2. Eva Nilsen Skiforeningen

3. Knut Erik Østengen Thales

4. Per Eric Ståhlbrand OUS

5. Bjørn Egner Oslo-Arkitektene / Nordmarkskarusellen

6. Uno Hanslien Folkehelseinstituttet

7. Øyvind Grandum FFI / ABIK

8. Eivind Hoff Nordea

9. John Hansen AP BIL

10. Stein Aker OBIK - kretskontoret

11. Bjørn Sandelien Vegdirektoratets IF

12. Klaus Engen Innovasjon Norge

13. Knut Møgedal Aker Solutions

14. Tor Drage Aker Solutions

15. Unni Drage Aker Solutions

16. Andreas Erichsen COWI AS