#

#

#

# Orienteringsutvalget Oslo Bedriftsidrettskrets

# Oppmannsmøte orientering 2014

# Idrettens hus Ekeberg

# Tirsdag 28. oktober 2014 kl. 17.30

#

#

#

# Saksliste:

#

# Åpning

# Godkjenning av saksliste og representanter

# Valg av dirigent og sekretær

# Beretning

# Forslag

# Orienteringsutvalgets sammensetning 2015

# Åpent KM-medaljer individuelt, vandrepremier, deltakerpremier samt eventuelt hedersmerke(r)

# Eventuelt

# O-utvalgets beretning for 2014 (Saksliste punkt 4)

# 1. O-utvalget og faste komiteer

##### O-utvalget har i 2014 bestått av

Leder: Svein Nygård Norges Bank (Terminliste, resultat/ranking, økonomi)

Medlem: Eva Nilsen Skiforeningen (Premiering)

Terje Mathisen Evry (web, inklusiv Routegadget)

Knut Erik Østengen Thales (Materiell inkl tidtakingssystem)

(Hovedoppgaver til utvalgsmedlemmene i parentes.)

De siste årene har O-utvalget kun bestått av fire medlemmer mot tidligere fem. Siden det enkelte medlem har ansvar for spesifikke arbeidsoppgaver, fungerer dette inntil videre OK.

##### Merkekomite

Denne komiteen ble nedlagt i 2013, jf. vedtak på oppmannsmøte i november 2012. Det er O-utvalget som nå utpeker kandidater som bør tildeles hedersmerker mv. for sin innsats for bedriftsorienteringen.

##### Innstillingsutvalg

Det er ikke blitt valgt noe innstillingsutvalg på oppmannsmøtene etter 2010.

# 2. Om sesongen 2014

## Terminlisten

Det har blitt arrangert 27 poengløp i 2014-sesongen. Alle løpene har vært individuelle bedriftsløp. KM stafett ble vedtatt sløyfet på oppmannsmøte i 2012. Som vanlig var det i 2014 også bedriftsklasser i Oslo City Cup (totalt 5 løp) i april/mai og Veritas arrangerte 5 sommerløp. Av de 27 poengløpene inngikk 7 løp i Nordmarkskarusellen (inklusiv ekstraløp) og 5 i AB-karusellen. Fossum har i tillegg til et AB-løp arrangert 2 bedriftsløp, 2 løp er blitt arrangert av lag fra Romerike mens 11 løp ble arrangert av OBIKs egne arrangører.

Arbeidet med å fylle opp terminlisten i 2014 løste seg til slutt selv om det er meget få bedriftslag som ønsker å arrangere orienteringsløp. I 2014 har Thales arrangert 3 løp (ett av disse løpene i sammen med Nittedal O-lag), Evry Oslo (dvs. Terje Mathisen) 2 løp, Norges Bank 2 løp og Aker Solutions, Folkehelseinstituttet, GE Healthcare og Telenor 1 løp hver. For at bedriftsorienteringen skal kunne fortsette med like mange løp pr sesong, er vi helt avhengig av at flere bedriftslag er interessert i å arrangere poengløp.

Det ble ikke avholdt nybegynnerkurs i kart og kompass før årets sesong. O-utvalget har ikke mottatt signaler på at det er etterspørsel etter kurs for nybegynnere, men vil vurdere muligheten for å gjennomføre kurs før 2015-sesongen kjøres i gang.

## Mesterskap

Åpent KM individuelt 2014

Det individuelle mesterskapet ble i år arrangert av Thales fra Varingskollen tirsdag 26. august. Det utdeles medaljer i hver aldersklasse:

Gullmedalje utdeles i alle klasser med deltagelse

Sølvmedalje utdeleles når det er minst 4 startende i klassen

Bronsemedalje utdeles når det er minst 7 startende i klassen

For å få medalje i åpent mesterskap individuelt må løperne i tillegg:

Tilfredsstille kravene for å løpe i bedriftsklassene

Ha deltatt i minst 5 poengløp på OBIKs terminliste tidligere i sesongen.

Medaljevinnere ble:

Klasse | Navn | Lag | Tid | Medalje
D17-34 | Ingen medaljer
D35-44 | Kari Bjaaland | Oslo kommune BIL | 01:08:26 | GULL
D45-49 | Ingen medaljer
D50-54 | Nina Elise Jørgensen Mari Birkeland | Promis BIL Maris interiørhjelp | 00:55:29 01:19:49 | GULL SØLV
D55-59 | Ingen medaljer
D60-64 | Inger Finstad | PRIVAT | 00:56:12 | GULL
D65-69 | Nora Ursin Kjersti Tho | Bærum kommune Stabæk IF | 00:49:17 00:54:41 | GULL SØLV
D70-74 | Unni Drage Anne Lise Øfsthus | Aker Solutions Asker SK | 00:49:27 01:07:10 | GULL SØLV
D75-79 | Ingen medaljer |  |  |
H17-34 | Ingen medaljer
H35-44 | Lars Karelius Noer Christian Vogelsang | NRK NIVA | 01:04:19 01:06:51 | GULL SØLV
H45-49 | Ingen medaljer
H50-54 | Bjørn Solbergseter | BILPOST | 00:58:57 | GULL
H55-59 | Terje Mathisen | Evry Oslo | 00:35:19 | GULL
| Ove Martinsen | Leithe & Christiansen | 00:39:14 | SØLV
H60-64 | Hasse Bergstrøm | Ski VG Skole | 00:48:20 | GULL
| Jon Fredriksen | FOBIL | 00:49:36 | SØLV
H65-69 | Jon Færden | Kolbotn & Skimt OL | 00:34:51 | GULL
| John Thomas Pettersen | Nordea | 00:35:37 | SØLV
H70-74 | Knut Erik Østengen | Thales BIL | 00:36:39 | GULL
| Helge Bjaaland | Elle BIL | 00:36:58 | SØLV
| Øystein Madsen | GE Healthcare | 00:41:08 | BRONSE
H75-79 | Bjørn Egner | Oslo Arkitektene | 00:39:14 | GULL
| Annar Brustad | FOBIL | 00:46:48 | SØLV
| Tor Drage | Aker Solutions | 00:47:20 | BRONSE
H80- | Kjell Hauen Eriksen Ole Sannes | Norges Bank Lillomarka OL | 00:45:41 00:48:25 | GULL SØLV

Rankingvinnere

Rankingvinnere for sesongen 2014 ble:

Klasse | Navn | Lag
D17-34 | Maia Flood Kjeldsen | NCC
D35-44 | Kari Bjaaland | Oslo Kommune
D45-49 | Signe Astrup Arnesen | Heming Orientering
D50-54 | Nina Elise Jørgensen | Promis BIL
D55-59 | Eva Reistad | Alcatel-Lucent
D60-64 | Aud Gran | Tyrving
D65-69 | Kjersti Tho | Stabæk IF
D70-74 | Unni Drage | Aker Solutions
D75- | Marit Økern Jensen | Bærum Skiklubb
H17-34 | Claus Martinsen | Heming Orientering
H35-44 | Svein Nygård | Norges Bank BIL
H45-49 | Jan Tore Henriksen | Norges Bank BIL
H50-54 | Bjørn Solbergseter | BILPOST
H55-59 | Ove Martinsen | Leithe & Christiansen
H60-64 | Are Eriksen | OSI
H65-69 | Juul Sverre Stener | OPIL
H70-74 | Einar Hem | Lillomarka
H75-79 | Bjørn Egner | Oslo Arkitektene
H80- | Kjell Hauen Eriksen | Norges Bank BIL

Premiering - rankingglass

97 løpere får deltagerpremie i 2014 (antallet i fjor var 104). Kravet i år var 13 løp. O-utvalget har de to siste årene bestilt glass uten årstall.

Vandrepremiene

På oppmannsmøtet i 2012 ble det bestemt at vandrepremien utgår etter hvert som de vinnes til odel og eie (vinnes 3 ganger av samme person). Dette gjelder p.t. lang klasse for herrer (Christian Vogelsang i 2013) og ekstra kort løype for damer (Kjersti Tho i 2012).

Vandrepremiene til løypevinnerne i ÅM gikk til:

Løype | Navn | Lag
Mellomlang | Bjørn Solbergseter | BILPOST
Kort | Nina Elise Jørgensen Terje Mathisen | Promis BIL Evry Oslo BIL
Ekstra kort | Jon Færden | Kolbotn & Skimt OL

## EKT og resultatservice

Det finnes 4 ulike resultatkofferter som brukes ved gjennomføring av bedriftsløp. Dette skaper fortsatt problemer med dobbeltoppføringer av personer i rankingen, siden navn og lagsnavn ikke skrives likt. Rankingfører har rettet opp rankingen for de personer som har sendt inn forespørsler om endringer. Løperne kan selv sende inn melding om korreksjon av navn og lagsnavn osv. via nettet / Brikkesys.

Bruk av bredbånd (tidligere mobiltelefon) for å laste opp resultater på nettet fra resultatkofferten fungerer bra. Resultatene er som oftest publisert rett etter at siste løper er kommet i mål. Arrangøren har også mulighet til å publisere foreløpige resultater under løpet.

## RouteGadget – utlegging av kart og tegning av veivalg

Terje Mathisen som er ansvarlig for hjemmesiden til O-utvalget har også i år lagt ut kartene fra de fleste rankingløp i RouteGadget. Dermed kan de som har deltatt på løpene tegne inn hvor de mener de har løpt eller legge inn sin GPS-tracking. I tillegg kan løpere som av en eller annen grunn ikke kunne delta på løpet gå inn og se på løypene i de enkelte klassene. Fortsatt er det svært få som tegner inn sine veivalg.

## Materiell

Det har så langt materialansvarlig vet, ikke vært noe problem med koffert eller postenheter i år. Før sesongen startet ble 16 postenheter byttet ut. Samtidig ble det kjøpt inn 10 brikker for utleie og 20 postskjermer. I høst er ytterligere 3 postenheter kjøpt inn.

Alt utstyret er kjøpt inn for de pengene (kr 20 000,-) som O-utvalget fikk som gave fra orienteringsgruppa til Thales BIL på oppmannsmøtet i 2013.

Vi har fortsatt noen gamle postenheter som må byttes ut i de nærmeste år. Antall postenheter pr. sett er i dag 40. I forbindelse med utfasing av defekte postenheter, legger vi opp til å redusere antall postenheter pr sett til 35.

Logistikken rundt utstyret/materiellet til O-utvalget har ellers gått uten problem.

## Løpsdeltakelse og utvikling

År | 2005 | 2006 | 2007 | 2008 | 2009 | 2010 | 2011 | 2012 | 2013 | 2014
Poengløp starter | 4006 | 4107 | 3954 | 4335 | 4160 | 4473 | 4130 | 4125 | 4130 | 3744
Antall poengløp | 25 | 26 | 25 | 27 | 25 | 26 | 25 | 25 | 27 | 27
Gj.sn. starter pr løp | 160,2 | 158,0 | 158,2 | 160,5 | 166,4 | 172,0 | 165,2 | 165 | 153 | 139
Deltakerpremier | 130 | 120 | 136 | 131 | 138 | 143 | 129 | 126 | 104 | 97

Det har i 2014 blitt arrangert samme antall poengløp som i 2013. Antall deltakere pr. løp har i gjennomsnitt vært 139, en markert nedgang fra 2013. Trenden med at vi sliter med å rekruttere nye løpere i de yngste klassene har fortsatt i 2014. I tillegg ser det ut til å være mindre deltakelse både i Nordmarkskarusellen og AB-karusellen.

O-utvalget tar gjerne mot forslag som kan bedre rekrutteringen og som kan bidra til at flere ønsker å delta på våre bedriftsløp. Bjørn Solbergseter har sendt en e-post om bedriftsløp i Hedmark – i det fylket er bedriftsorienteringen svært populær og antall deltakere er økende. Bjørn mener derfor at O-utvalget bør se nærmere på hvordan man arrangerer O-løp i Hamar-regionen; klasser, alder, lengde, annonsering osv.

Aktuelle spørsmål med hensyn på rekruttering / deltagelse kan være:

Markedsføres løpene godt nok i dag?

Arrangeres det for mange løp pr. sesong?

Bør det gjøres endringer i klasseinndeling, løypelengder mv?

## Geografisk spredning og deltakelse

O-utvalget er fornøyd med den geografiske spredningen på bedriftsløpene i 2014. Det kunne imidlertid med fordel vært flere løp på østsiden av byen. Fordelingen på årets løp er som følger:

Oslo Vest (inklusiv Bygdøy): 12 løp

Oslo Øst: 3 løp

Oslo Nord: 12 løp

Avstand fra Oslo sentrum til samlingsplass har helt klart betydning for deltakelsen. Lang reisevei gir automatisk færre deltakere på løpet.

Arrangørene er stort sett flinke til å ta hensyn til kollektivtilbud ved planlegging av samlingsplass og fortelle om kollektivtilbud i innbydelsen.

## Løpsarrangementer

O-utvalget ønsker å takke alle arrangører i 2014 for et godt tilbud! Vi vil gjerne ha dere med neste år, og ser gjerne at flere bedrifter prøver seg, gjerne i samarbeid. 2-3 personer er tilstrekkelig for å arrangere et bedriftsløp.

### Økonomi

Fra og med 2013-sesongen startet vi å bestille rankingglass uten årstall. Dermed kan glass som ikke blir hentet, gjenbrukes. Det har i løpet av sesongen kommet et par tilbakemeldinger om at glassene fortsatt bør ha årstall, men O-utvalget har ikke mottatt skriftlig forslag om dette. Glassene for 2014 har derfor heller ikke årstall.

Startkontingenten i ordinære bedriftsløp økte til 70 kr i 2012. Norges Orienteringsforbund innførte våren 2012 en avgift på nærløp og det medførte at Nordmarkskarusellen og AB-karusellen økte startkontingenten til 90 kr i 2013 og videre til 100 kr i 2014.

O-utvalget foreslår at startkontingenten på 70 kr for ordinære bedriftsløp videreføres i 2014.

### Kvalitet

Vi har i flere år benyttet ferdige trykte løyper, noe vi tror løperne setter stor pris på.

Fra og med 2014-sesongen ble det videre bestemt at arrangørene skal bruke kartmålestokk på 1:7500 på de to korteste løypene (kort og ekstra kort) og nybegynnerløypa. Denne målestokken bør også brukes på de to lengste løypene (mellom og lang) hvis dette er praktisk mulig. Dette tiltaket har også blitt tatt godt i mot av løperne.

Også i 2014-sesongen har kvaliteten på løpene etter O-utvalgets oppfatning variert fra meget bra til ikke fullt så bra. Variasjonen i kvalitet skyldes, som før, vesentlig disse faktorene:

Varierende print kvalitet. Øystein Madsen har de to siste årene sendt inn sin vurdering av print kvaliteten. I 2013 var hans vurderinger 40 % perfekt, 35 % rødt løypetrykk og 25 % med diverse kommentarer. For 2014 har han gitt følgende vurdering: 55 % perfekt, 25 % rødt løypetrykk og 20 % med diverse kommentarer.

Varierende kartkvalitet. Arrangør bør som hovedregel bruke det nyeste tilgjengelige kartet. I tillegg vil vi understreke at alle arrangører bør bruke tykke plastlommer som er produsert til kartformål.

Varierende løypekvalitet.

For å forenkle løpsarrangementet har Per Eric Ståhlbrand foreslått at man dropper å servere løperdrikke på løpene. O-utvalget legger ikke opp til å foreslå endringer i dette for 2015-sesongen, men tar gjerne imot innspill fra oppmannsmøtet på dette punktet. Det er vel allerede slik at noen arrangører ikke tilbyr løperdrikke.

# Forslag (pkt 5 på sakslisten)

Med bakgrunn i innkomne forslag og årsberetningen foreslår o-utvalget følgende saker til behandling:

#### Startkontingent / løpsavgift mv 2015

Forslag fra O-utvalget

Forslag: Startkontingenten i 2014 for OBIK arrangører opprettholdes på samme nivå som i 2013, dvs. 70 kr. Lag som arrangerer poengløp betaler kr 9,- i løpsavgift og kr 13,- i avgift til premiefondet.

O-utvalgets begrunnelse:

Startkontingenten ble økt til 70 kr i 2012 og o-utvalget foreslår at den holdes uendret også i 2014. Arrangører betaler totalt kr 22,- pr løper for å dekke utvalgets utgifter til premier og vedlikehold / oppgradering av utstyr. Med disse økonomiske forutsetningene bør det være mulig for arrangørene å sitte igjen med et lite overskudd.