Innbydelse til Nordmarkskarusellens ekstraløp/OBIK P24!

Heming orientering inviterer til o-løp torsdag 13. september 2012.

Velkommen til et uformelt, annerledes og morsomt orienteringsløp i høstskogen. Vi tilbyr fellesstart for alle klasser, og orientering etter postplukk-metoden. Vi har lagt ut 22 poster i skogs- og parkområdene rundt Rikshospitalet og Gaustad sykehus. Du velger selv hvilke av disse postene du skal ta (antallet bestemmes av klassen du løper i), og rekkefølgen du vil ta dem i. Førstemann i mål vinner.

Kart: Rikshospitalet, målestokk 1:5 000, ekvidistanse 5 meter, revidert 2012. Kart med påtrykte poster deles ut i startøyeblikket.

Arena: Senter for psykiske helse barn og ungdom, øverst i Sognsvannsveien

Start: Fellesstart kl. 1800 på arena, siste målgang kl. 1900

Parkering: Parkering på sykehusområdet eller langs Sognsvannsveien. Hit kommer du ved å kjøre til Rikshospitalet, og i siste rundkjøring før Rikshospitalet ta til høyre opp Sognsvannsveien, som du følger til enden.

Offentlig transport: Trikk 17 eller 18 til Rikshospitalet, deretter 10-15 minutter å gå opp langs Sognsvannsveien.

Startkontingent: Kr. 30,- for klasser opp til og med H/D 15-16, kr. 90,- for øvrige klasser

NB! I år bruker vi for første gang elektronisk stempling og tidtagning – ta med brikke!

Klasse | antall poster
H17-34, H35-44 | 20
D17-34, H45-49, H50-54 | 16
D15-16, H15-16, H17 kort, D35-44, D45-49, D50-54, H55-59, H60-64 | 13
D13-14, H13-14, D17 kort, D55-59, D60-64, D65-69, D70-74, D75-, H65-69, H70-74, H75-79, H80- | 11
D10-12, H10-12, D13-16N, H13-16N, D17N, H17N | 7
H/D -12N | 6

Klokken 1900 blir det premieutdeling for Nordmarkskarusellen 2012. Møt opp!

Vennlig hilsen

Finn Gjerull Rygh, løpsleder (tlf 92828616)