6. KONKURRANSEREGLER

Om lover og konkurranseregler generelt, se bedriftsidrettslagenes håndbok. I de følgende avsnitt blir reglene for konkurranse, arrangement og deltakelse gjennomgått.

Norges orienteringsforbunds konkurranseregler for Nærløp kan brukes som veiledning. Disse reglene har følgende hovedprinsipp som også gjelder OBIK orientering: Ved anvendelse og fortolkning av reglene skal sportslig rettferdighet stå i sentrum. Ved tolkning av reglene skal det tas hensyn til at deltakerne har ulike utgangspunkt når det gjelder o-ferdigheter, men at alle deltar for å ha det moro og at O-løp arrangeres av frivillige som bruker sin fritid for at andre skal kunne utøve idretten.

6.1 LØPSTILBUD

Orienteringsaktiviteten i Oslo bedriftsidrettskrets omfatter:

- 20 - 30 poengløp, inklusiv sprintløp, langløp og eventuelt nattløp. Alle poengløp inngår i et individuelt rankingsystem. Antall poengløp avhenger av villige arrangører.
- 2 kretsmesterskap, åpent for alle deltakere, derfor kalt Åpent kretsmesterskap (ÅKM), stafett og individuelt. ÅKM individuelt arrangeres vanligvis som poengløp.
- Treningsløp

6.2 KLASSEINNDELING FOR POENGLØP

Det konkurreres i følgende aldersklasser - alder pr. 31.12:

Herrer: | H17-34 | H35-44 | H45-49 | H50-54 | H55-59 | H60-64 | H65-69 | H70-74 | H75-79 | H80-
Damer: | D17-34 | D35-44 | D45-49 | D50-54 | D55-59 | D60-64 | D65-69 | D70-74 | D75-79 | D80-

For damer tilbys i tillegg DL (Damer Lang), dvs. en klasse uansett årsklasse for de damer som har lyst til å løpe litt lengre.

I tillegg tilbys følgende åpne klasser:

| NÅ | Nybegynner-Åpen, Nybegynnere i alle aldre og av begge kjønn
| ÅL | Åpen Lang
| ÅM | Åpen Mellom
| ÅK | Åpen Kort

De åpne klassene er for alle løpere - menn, kvinner, aktive, bedriftsløpere og andre - som ikke kan/vil starte i de aldersbestemte klassene. Løperne velger selv hvilken åpen klasse de vil starte i.

Løypa i nybegynnerklassen skal være på N-nivå (ref NOFs konkurranseregler), og det kan antas at løperen behersker å orientere etter ledelinjesystemer (se Løypeleggerboka, kap 6). Løypene i de andre klassene skal tilsvare A-nivå (ref NOFs konkurranseregler), eventuelt noe lettere (mot B-nivå). Arrangøren har også mulighet til å øke løypetilbudet ved å tilby løyper på B og C nivå. Det er da fornuftig å gjøre nybegynnerløypa enda litt kortere og enklere, se tabellen under.

6.3 LØYPER OG LØYPELENGDER

Løyper | Nivå | Klasser | Normaldistanse | Kortdistanse | Langløp
Lang | A | DL, H15-16, H17-34, H35-44, H45-49, H50-54 og ÅL | 5 km | 3 km | 7,5 km
Mellom | A | D15-16, H55-59, H60-64, D17-34, D35-44, D45-49, D50-54 og ÅM | 4 km | 2 km | 5 km
Kort | A | D55-59, D60-64, D/H65-69, D/H70-74, D/H75-79, D/H80- og ÅK | 3 km | 2 km | 4 km
Nybegynner | N | NÅ | 2,5 km i alle løp.

I samarbeidet mellom bedriftsidretten og den aktive idretten i Kveldorienteringen i Oslo, anbefales det at arrangøren tilbyr løyper på B og C nivå. Følgende klasser og løypelengder bør tilbys:

Løyper | Nivå | Klasser | Normaldistanse | Kort-distanse | Langløp
Nybegynner | N | D/H10-12N, NÅ, NF (Nybegynner, i Følge de som ønsker å løpe sammen) | 2 km i alle løp
C- Nivå | C | D/H10-12, CÅ | 2,5 km | 2 km | 4 km
B- Nivå | B | D/H13-14, BÅ | 3,5 km | 3 km | 5 km

MERK: Alle angitte løypelengder er veiledende og må tilpasses terrengtype.

I tillegg har arrangører mulighet for å arrangere sprintløp tilsvarende Oslo City Cup. Lengden på langløypa bør da ikke overstige 2,5 - 3 km og vinnertiden bør ligge på mellom 15 og 20 minutter. Det vises i den forbindelse til referat fra oppmannsmøte 4.11.2004.