#

# Nittedal Orientering inviterer til Nittedalscup

## Torsdag 10. Juni 2010 ved Enden

Løpet inngår i KOsAk, OBIK og ABIK løpskaruseller

Samlingsplass

Skedsmo kommunes utfartsparkering rett sør for Enden (Motsatt side av Langgata 75)

Offentlig kommunikasjon

Krysset Langgata/Solbergveien finnes for eksempel som Solbergveien 219 på Trafikanten. Rute 841 mellom Slattum og Skedsmokorset går forbi. Det går også en buss fra Olavsgaard (Hvamskrysset) kl 16.45. 1,1km å gå fra krysset inn til samlingsplass, langs lite trafikkert vei.

Parkering i Solbergveien

Fra Oslo: E6/ RV22 til Hellerudsletta, nordover forbi utstillingsområdet, følg skilt til Hauger golfbane og fortsett forbi til du kommer til Solbergveien. 1,1km å gå inn til samlingsplass, langs lite trafikkert vei.

Biler med minst 4 o-løpere tillates å kjøre inn til utfartsparkeringen.

Start innenfor Enden, 500m fra samlingsplass. Mål på samlingsplass.

Start fra kl. 16:30 – 18:30. Mål stenger kl. 20:00.

Kartet er utsnitt av Nittedal Orientering’s Ovanna, godkjent av AOOK mai -09. Kartet er forstørret til 1:7500. Forhåndstrykte løyper i henhold til O-forbundets retningslinjer.

Terreng:

Terrenget veksler mellom flate furumoer, myrer, grovkupert terreng med partier med god løpbarhet og partier med brattere terreng for de lengre løypene. Alle løypene går gjennom terreng som er sperret for deltakere i NM Lang 2011.

Følgende løyper tilbys:

Nivå | Lengde (luftlinje) | Klasser
A | 6,5 km | H17-34, H35-44 og ÅL
A | 5 km | H45-49, H50-54 og ÅM
A | 4km | H55-59, H60-64, D17-34, D35-44, D45-54 og ÅK
A | 3 km | H65-69, H70-74, H75-79, H80-, D55-64, D65-74, D75- og ÅE
B | 3,5 km | BÅ
C | 2,5 km | CÅ
N | 2 km | NÅ

Tidtaking: EMIT. Mulighet for leie av brikke på samlingsplass for løpet. (Brikkeleie kr. 25,-)

Vask: Våtklutmetoden.

Løpsledelse:

Frode Sandersen (95200615) og Martin Veastad (90044431)

Løypelegger: Frode Sandersen

Kontrollør: Martin Veastad

Startkontingent: Kr. 60,- for voksne (21-), Kr. 40,- for barn og ungdom (-20).