6.8 KRETSMESTERSKAP

6.8.1 ÅPENT KRETSMESTERSKAP I BEDRIFTSORIENTERING FOR OSLO (ÅKM) - INDIVIDUELT

I ÅKM-individuelt brukes forhåndspåmelding og fast tidsstart. Startlister bør henges opp på siste ordinære løp før ÅKM og settes inn på hjemmesiden til O-utvalget.

Løperne skal starte med minst ett minutts mellomrom. Det skal være god spredning mellom løperne i den enkelte klasse.

Det utdeles premier i hver aldersklasse:

· Gullpremie utdeles i alle klasser

· Sølvpremie utdeles når det er minst 4 startende i klassen

· Bronsepremie utdeles når det er minst 7 startende i klassen

For å få premie i ÅKM må løperne:

· tilfredsstille kravene for å løpe i bedriftsklassene

· ha deltatt i minst 5 poengløp på OBIK's terminliste tidligere i sesongen

Det anbefales premier med samlet verdi som tilsvarer samlet innbetaling til premiefondet hvis løpet hadde vært et ordinært løp, se punkt 6.6. Premier betales av arrangørlaget. Avgiften til premiefondet bortfaller. Alternativt kan premiering avtales med o-utvalget, og avgift til premiefondet betales. Løpsavgift beregnes og betales på vanlig måte, se punkt 6.6.

Vandrepremier oppsatt til løypevinnere i ÅKM tilfaller de som tilfredsstiller kravene til å bli kretsmester.

Når ÅKM arrangeres som poengløp, beregnes rankingpoeng på vanlig måte.

6.8.2 ÅPENT KRETSMESTERSKAP I BEDRIFTSORIENTERING FOR OSLO (ÅKM) - Stafett

Kretsmesterskap i stafett arrangeres med følgende klasser og etapper:

A: | Herrer til og med 150 år samlet | 3 etapper à ca 4 km
B: | Herrer over 150 år samlet | 3 etapper à ca 3 km
C: | Damer til og med 90 år samlet | 2 etapper à ca 3 km
D: | Damer over 90 år samlet | 2 etapper à ca 3 km
E | Gjesteklasse | 3 etapper à ca 3 km
F: | Gjesteklasse | 2 etapper à ca 3 km
G: | Individuell klasse | 1 etappe à ca 3 km

Premier utdeles i klassene A, B, C og D. Gullpremie utdeles uansett antall lag i klassen, sølvpremie når det er minst 4 lag og bronsepremie når det er minst 7 lag i klassen.

Mesterskapet er åpent for alle i klasse E, F og G. Bedriftsidrettslag i Oslo og Akershus kan delta i klasse A, B, C eller D . Alle på laget må da tilhøre samme bedriftsidrettslag.

Premiene kjøpes hos Norges Bedriftsidrettsforbund, Serviceboks 1 Ullevål stadion, 0840 Oslo, og betales av av arrangørlaget. Løpsavgift og avgift til premiefondet bortfaller.

Når et lag ikke har nok løpere/ikke kan stille stafettlag, kan det deltas individuelt på 1. etappe, i klasse G. Resultatliste for klasse G skiller ikke på aldersklasse.

Alle deltakere får 500 poeng og tellende løp i forhold til deltakerpremiering.