#

#

#

# Orienteringsutvalget Oslo Bedriftsidrettskrets

# Oppmannsmøte orientering 2018

# Idrettens hus, Ekeberg

# Tirsdag 6. november 2018 kl. 17.30

#

#

#

# Saksliste:

#

# 1. Åpning

# 2. Godkjenning av saksliste og representanter

# 3. Valg av dirigent og sekretær

# 4. Beretning

# 5. Forslag

# 6. Orienteringsutvalgets sammensetning 2019

# 7. Åpent KM-medaljer individuelt, vandrepremier, deltakerpremier samt eventuelt hedersmerke(r)

# 8. Eventuelt

# O-utvalgets beretning for 2018 (Saksliste punkt 4)

# 1. O-utvalget og faste komiteer

##### O-utvalget har i 2018 bestått av:

Funksjon: | Navn | Lag: | Ansvar
Leder | Svein Nygård | Norges Bank BIL | Terminliste, resultat/ranking, økonomi
Medlemmer: | Mari B. Leholt Terje Mathisen Knut Erik Østengen | Maris interiørhjelp og systue Open iT Thales BIL | Premiering Web, trykking av kart etc. Materialforvalter

Som det fremgår av oversikten har det enkelte medlem i O-utvalget ansvar for spesifikke arbeidsoppgaver, og denne arbeidsdelingen fungerer bra.

##### Merkekomite

Denne komiteen ble nedlagt i 2013. Det er O-utvalget som nå utpeker kandidater som bør tildeles hedersmerker mv. for sin innsats for bedriftsorienteringen.

# 2. Om sesongen 2018

## 2.1.Terminlisten

Det har blitt arrangert 27 poengløp i 2018-sesongen. Alle løpene har vært individuelle bedriftsløp. Det var også i år bedriftsklasser i Oslo City Cup (totalt 5 løp – men svært få deltakere i bedriftsklassen) i april/mai og Veritas arrangerte 5 sommerløp.

Av de 27 poengløpene inngikk 7 løp i Nordmarkskarusellen (inklusiv ekstraløp), 5 løp i AB-karusellen og 3 løp i karusell arrangert av Østmarka OK (Flex-o løp). Fossum har i tillegg til et AB-løp arrangert 1 bedriftsløp, 2 løp er blitt arrangert av lag fra Romerike (ABIK) mens 9 løp ble arrangert av OBIKs egne arrangører.

Arbeidet med å fylle opp terminlisten i 2018 gikk bra selv om det er få bedriftslag som ønsker å arrangere orienteringsløp. I 2018 har Thales arrangert 3 løp, Open iT (dvs. Terje Mathisen) og Norges Bank 2 løp, og Aker Solutions og Folkehelseinstituttet løp hver.

Etter forespørsel fra Boligbygg som er en del av Oslo Kommune ble det avholdt nybegynnerkurs i kart og kompass onsdag 2. mai 2018 på Ekeberg. 12 deltakere deltok på kurset. De som ønsket kunne også få prøve seg i skogen dagen etterpå på Aker Solutions bedriftsløp fra Østmarksetra. Et par av deltakerne benyttet seg av dette tilbudet.

## 2.2.Mesterskap

Åpent KM individuelt 2018

Det individuelle mesterskapet ble i år arrangert av Østmarka OK fra Sandbekken skole på Rælingen tirsdag 21. august. Et bra arrangement og med utfordrende løyper for deltakerne. Reglene for utdeling av medaljer i ÅM:

- Gullmedalje utdeles i alle aldersklasser med deltagelse
- Sølvmedalje utdeles når det er minst 4 startende i klassen
- Bronsemedalje utdeles når det er minst 7 startende i klassen

For å få medalje i åpent mesterskap individuelt må løperne i tillegg:

- Tilfredsstille kravene for å løpe i bedriftsklassene
- Ha deltatt i minst 5 poengløp på OBIKs terminliste tidligere i sesongen.

Medaljevinnere ble:

Klasse | Navn | Lag | Tid | Medalje
D50-54 | Nina Elise Jørgensen | Promis BIL | 01:06:55 | GULL
D55-59 | Sharon Broadwell | Folkehelseinstituttet | 01:01:35 | GULL
D60-64 | Aud Gran Lise Hugdahl | Tyrving IL Coop | 00:41:45 00:45:25 | GULL SØLV
D65-69 | Marit Vågsnes | OUS BIL | 00:56:35 | GULL
D70-74 | Kjersti Tho | Stabæk IF | 00:50:53 | GULL
D75-79 | Anne List Øfsthus Unni Drage | Asker SK Aker Solutions | 00:59:59 01:03:56 | GULL SØLV
H50-54 | Svein Nygård Jan Tore Henriksen | Norges Bank BIL Norges Bank BIL | 00:49:00 00:49:16 | GULL SØLV
H55-59 | Bjørn Solbergseter | Bilpost | 00:48:45 | GULL
H60-64 | Terje Wiig Mathisen Ove Martinsen Bård Natvig | Open iT Leithe&Christiansen UIO | 00:41:37 00:47:01 00:56:26 | GULL SØLV BRONSE
H65-69 | Vidar Berteig Mogens Monsen Reidar Kierulf | EasyPetro MySoft as RKP | 00:39:06 00:43:01 00:43:56 | GULL SØLV BRONSE
H70-74 | Knut Karlsen Kjell Stenstadvoll Helge Revhaug | Omega AS Hydro Oslo Privat | 00:39:45 00:40:11 00:40:47 | GULL SØLV BRONSE
H75-79 | Sigfred Fagervik Jon C. Fougner Klaus Engen | Thales BIL FUGRO Innovasjon Norge | 00:50:07 00:51:29 00:52:02 | GULL SØLV BRONSE
H80- | Bjørn Egner Tor Drage Svein F. Kvalheim | Heming Orientering Aker Solutions Oppegård | 00:51:27 01:01:51 01:03:33 | GULL SØLV BRONSE

Rankingvinnere

Rankingvinnere for sesongen 2018 i de ulike aldersklassene ble:

Klasse | Navn | Lag
D17-34 | Berit Kristine Lima | OPIL
D35-44 | Liv Paltiel | Folkehelseinstituttet
D45-49 | Ann Elin Flågen | Heming Orientering
D50-54 | Nina Elise Jørgensen | Promis BIL
D55-59 | Sharon Broadwell | Folkehelseinstituttet
D60-64 | Aud Gran | Tyrving IL
D65-69 | Marit Vågsnes | OUS BIL
D70-74 | Kjersti Tho | Stabæk IF
D75-79 | Unni Drage Anne Lise Øfsthus | Aker Solutions Asker SK
H17-34 | Georg Bugge | Aas-Jakobsen
H35-44 | Lars Karelius Noer | NRK
H45-49 | Atle Pedersen | Reload
H50-54 | Svein Nygård | Norges Bank BIL
H55-59 | Bjørn Solbergseter | Bilpost
H60-64 | Terje Wiig Mathisen | Open iT
H65-69 | Vidar Berteig | EasyPetro
H70-74 | Knut Karlsen | Omega AS
H75-79 | Knut Erik Østengen | Thales BIL
H80- | Bjørn Egner | Heming Orientering

Premiering - rankingglass

60 løpere får deltagerpremie i 2018 (antallet i fjor var 68). Kravet i år var 13 løp. O-utvalget har siden 2013 bestilt glass uten årstall.

## 2.3.EKT og resultatservice

Det finnes 4 ulike resultatkofferter som brukes ved gjennomføring av bedriftsløp. Dette medfører problemer med dobbeltoppføringer av personer i rankingen, siden navn og lagsnavn ikke skrives likt. Rankingfører retter opp rankingen for de personer som sender inn forespørsler om endringer. Løperne kan selv sende inn melding om korreksjon av navn og lagsnavn osv. via nettet / Brikkesys.

Bruk av bredbånd for å laste opp resultater på nettet fra resultatkofferten fungerer bra. Muligheten for å legge inn løypelengder i Brikkesys brukes fortsatt i liten grad av arrangørene. Legges denne informasjonen inn i systemet, fremkommer kilometertidene automatisk av resultatlista.

Terje har tilrettelagt for Livelox på hjemmesiden vår og ved hjelp av tjenesten kan den enkelte deltaker laste opp sitt veivalg for å sammenlikne med venner og konkurrenter. De gir også muligheter for analyser av eget og andres løp. For å dra nytte av dette må du laste opp dine GPS-data. I tillegg kan de som ikke hadde mulighet til å delta på løpet, gå inn å se på hvilke løyper som ble tilbudt.

## 2.4.Materiell

Før sommerferien var det noen problemer med PC-en i resultatkofferten, den hang seg gjentatte ganger på noen løp. Der og da ble problemet løst med ny start av maskinen. I løpet av sommerferien oppdaterte Terje Mathisen programvaren på maskinen, og den har fungert fint etter dette. PC-en har imidlertid blitt enda tregere enn den var. Det er på tide å bytte til en nyere maskin.

En postenhet har blitt borte i løpet av sesongen, og det er fjernet 1 enhet fra sett 1 og 5 enheter fra sett 2 på grunn av meget dårlig batteri (varsles med kode 99 på strekktidutskriften i forbindelse med aktuell postenhet). Etter årets sesong har vi dermed 34 postenheter i sett 1 og 32 postenheter i sett 2. Vi har bestemt at vi ikke kjøper inn nye postenheter før vi kommer under 30 enheter pr sett.

Logistikken har gått greit også i år.

## 2.5.Løpsdeltakelse og utvikling

År | 2009 | 2010 | 2011 | 2012 | 2013 | 2014 | 2015 | 2016 | 2017 | 2018
Poengløp starter | 4160 | 4473 | 4130 | 4125 | 4130 | 3744 | 3193 | 3063 | 2980 | 2956
Antall poengløp | 25 | 26 | 25 | 25 | 27 | 27 | 27 | 27 | 28 | 27
Gj.sn. starter pr løp | 166,4 | 172,0 | 165,2 | 165 | 153 | 139 | 118 | 113 | 106 | 109
Deltakerpremier | 138 | 143 | 129 | 126 | 104 | 97 | 67 | 74 | 68 | 60

Det har i 2018 blitt arrangert 27 løp, ett mindre enn i 2017. Antall deltakere pr. løp har i gjennomsnitt vært 109, en liten økning fra 2017. Trenden med at vi sliter med å rekruttere nye løpere i de yngste klassene ser imidlertid ut til å fortsette.

O-utvalget tar gjerne mot forslag som kan bedre rekrutteringen og som kan bidra til at flere ønsker å delta på våre bedriftsløp. O-utvalget antar at følgende momenter har betydning for redusert deltakelse de siste årene:

§ Fremkommeligheten med bil i Oslo-området – tidkrevende å ta seg fra den ene til den andre siden av byen – økte bompengeavgifter kombinert med etablering av vesentlig flere bomstasjoner f.o.m. 1. mars 2019 vil sannsynligvis påvirke fremtidig deltakelse

§ For dårlig markedsføring av tilbudet med bedriftsorientering – vanskelig å nå ut til nye potensielle deltakere (utfordring at løpetilbudet ikke er tilgjengelig på Eventor – men løpene som inngår i Nordmarkskarusellen og AB-karusellen eller aktive klubber publiseres der)

§ Er ordet bedriftsorientering gått ut på dato – bør vi finne på et annet navn for løpene våre?

## 2.6.Geografisk spredning og deltakelse

O-utvalget er i hovedsak fornøyd med den geografiske spredningen på bedriftsløpene i 2018. Fordelingen på årets løp er som følger:

Oslo Vest (inklusiv Bygdøy): 9 løp

Oslo Øst: 5 løp

Oslo Nord: 13 løp

Avstand fra Oslo sentrum til samlingsplass har helt klart betydning for deltakelsen. Lang reisevei gir automatisk færre deltakere på løpet.

Arrangørene er stort sett flinke til å ta hensyn til kollektivtilbud ved planlegging av samlingsplass og fortelle om kollektivtilbud i innbydelsen.

## 2.7.Løpsarrangementer

O-utvalget ønsker å takke alle arrangører i 2018 for den store dugnadsinnsatsen de har lagt ned for å sikre et godt løpstilbud til mosjonister og aktive orienteringsløpere! Vi vil gjerne ha dere med neste år, og ser gjerne at flere bedrifter prøver seg, gjerne i samarbeid. Det bør være tilstrekkelig med 3 til 4 personer for å arrangere et bedriftsløp.

For øyeblikket er det uavklart hva som skjer med Nordmarkskarusellen fra og med neste sesong. Bjørn Egner og Per Eric Ståhlbrand har gitt beskjed om at de trer tilbake. Jeg har gitt beskjed om at OBIK ønsker å videreføre nåværende samarbeid med karusellen.

### 2.7.1 Økonomi

Fra og med 2013-sesongen startet vi å bestille rankingglass uten årstall. Dermed kan glass som ikke blir hentet, gjenbrukes.

Startkontingenten i ordinære bedriftsløp økte til 70 kr i 2012, og til 80 kr i 2017. Norges Orienteringsforbund innførte våren 2012 en avgift på nærløp og det medførte at Nordmarkskarusellen og AB-karusellen økte startkontingenten til 90 kr i 2013 og videre til 100 kr i 2014. Startkontingenten på 100 kr har vært uendret de siste årene.

O-utvalget foreslår at startkontingenten for ordinære bedriftsløp beholdes uendret på 80 kr i 2019.

### 2.7.2 Kvalitet

Det benyttes ferdig trykte løyper i bedriftsløpene. Som tidligere vedtatt så er de siste 10 kr av startkontigenten en premie for å bruke godkjent trykk av løypene, uten slik trykk så reduseres startkontigenten med 10 kr (dvs fra 80 til 70 med dagens nivå).

Fra og med 2014-sesongen ble det bestemt at arrangørene skal bruke kartmålestokk på 1:7500 på de to korteste løypene (mellom og kort) og nybegynnerløypa. Denne målestokken bør også brukes på den lengste løypa hvis praktisk mulig.

# Forslag (pkt. 5 på sakslisten)

Med bakgrunn i innkomne forslag og årsberetningen foreslår o-utvalget følgende saker til behandling:

#### 1. Startkontingent / løpsavgift mv 2018

Forslag fra O-utvalget

Forslag: Startkontingenten i 2018 for OBIK arrangører foreslås holdt uendret på 80 kr. Det foreslås også å holde løpsavgiften på kr 14 og avgiften til premiefondet på kr 10,- uendret.

O-utvalgets begrunnelse:

Startkontingenten ble økt til 80 kr i 2017 og o-utvalget foreslår derfor at den holdes uendret i 2019.