INNBYDELSE POENGLØP 17 OBIK – TORSDAG 22. AUGUST 2019

ÅPENT MESTERSKAP, BEDRIFTSORIENTERING OSLO

Arrangør: Norges Bank BIL

Kart: Sognsvann 1:7500, Ekvidistanse 5 m (eventuelt 1:10000 for lengste løype)

Parkering: Låkeberget, Maridalen.

Kollektivt: Busslinje 51 som går fra Nydalen T til Skar. Holdeplass er Lokkeberget.

Samlingsplass: Låkeberget.

Terreng: Stifylt terreng og en del skråli - generelt god fremkommelighet. En del nye «tråkk» finnes i terrenget og gamle traktorslep kan stedvis være diffuse.

Start: Fleksistart, kl. 16:30 – 18:30. Ca. 1 000 meter til start for alle klasser. Utdeling av kart på start siden løpet er Åpent Mesterskap (gjelder ikke nybegynnerløypa).

Mål: Siste målgang kl. 19:30.

Løyper/klasser (normaldistanse):

Løype / Nivå | Klasser | Lengde (ca)
Kort – A | D55-59, D60-64, D/H65-69, D/H70-74, D/H75-79, D/H80- og ÅE | 3 km
Mellom – A | D15-16, H55-59, H60-64, D17-34, D35-44, D45-49, D50-54 og ÅK | 4 km
Lang – A | DL, H15-16, H17-34, H35-44, H45-49, H50-54 og ÅM | 5 km
Nybegynner – N | NÅ (Nybegynner) | 2,5 km

Åpne Klasser: ÅL, ÅM, ÅK og NÅ. De åpne klassene er for alle løpere som ikke kan / vil starte i de aldersbestemte klassene. Løperne velger selv hvilken åpen klasse de vil starte i. Startende i åpne klasser/nybegynner deltar ikke i Åpent Mesterskap.

Premiering: Krav for å få medalje i Åpent Mesterskap er deltakelse i minimum 5 poengløp tidligere i sesongen (før ÅM). Gullmedalje utdeles i alle aldersklasser. Sølvmedalje utdeles når det er minst 4 startende i klassen, og bronsemedalje utdeles når det er minst 7 startende i klassen. Medaljene utdeles på oppmannsmøtet 5. november.

Leiebrikker: Kr. 25,-

Startavgift: Kr. 80,- for alle over 17 år. Kr. 40,- for løpere yngre enn 17 år.

Annet: Poengløp etter OBIK’s regler. Ferdig trykkede kart.

Vask: Våtklut.

Løperdrikke: Saft og vann ved mål.

Løpsleder: Svein Nygård

Løypelegger: Svein Nygård

Kontrollør: Egne

VELKOMMEN TIL BEDRIFTSLØP!