Nittedal Orientering inviterer til Nittedalscup

Tirsdag 14. September 2010 fra Skytta bo- og servicesenter

Løpet inngår i KOsAk og OBIK løpskaruseller

Samlingsplass

Skytta Servicesenter, Brennaveien 22, 1481 Hagan (Kart), på sørsiden (merket).

Offentlig kommunikasjon

Buss 801 fra Gjelleråstoppen (Trondheimsveien) kl 14.59 mot Nittedal stasjon stopper ved Skytta servicesenter 15.06. Det går flere busser fra Oslo og Romerike til Gjelleråstoppen. Det er også mulig å ta buss 301 fra Oslo mot Kongsvannskog som passerer Grorudkrysset øst for T-bane stasjonen (ved Esso) kl 15.00, og skifte til 801 på Hagan. Buss 801 fra Hagan kl 15.17 mot Skillebekk korresponderer med denne, og stopper ved Skytta servicesenter 15.23.

Anvist parkering i Brennaveien og tilstøtende parkeringsplasser

Fra Oslo: RV4 til Gjelleråstoppen, sving til høyre (mot Lillestrøm) i første rundkjøring og til venstre i neste rundkjøring (mot Hagan) (Gamle RV4 – Hadelandsveien). Ta første vei til venstre (Brennaveien, ved Diplom-Is). Kjør Brennaveien til parkeringsvakt.

Start ved Gamle Bergensvei, 500m fra samlingsplass. Mål på samlingsplass.

Start fra kl. 16:00 – 18:30. Mål stenger kl. 20:00. NB: Det mørkner tidligere hver kveld nå!

Kartet er Nittedal Orientering’s Bjønndalen, nylig godkjent (AOOK1012A). Kartet er forstørret til 1:7500. Forhåndstrykte løyper i henhold til O-forbundets retningslinjer.

Terreng:

Terrenget nærmest samlingsplass er et typisk nærområde med turveier, og mange store og små stier. De lengste løypene går inn i områder med lite stier. Terrenget veksler mellom myrer og rygger med lite vegetasjon og lier og dalsøkk med frodig vegetasjon. Det har vært gode vekstforhold i sommer. Kartet er helt nytt og gjenspeiler etter vår oppfatning både stier og vegetasjon. De lengre løypene er lagt oppom Masjørgenhøgda og Slattumsrøa (Naturreservat), og de korteste løypene har også noe stigning. Løypene er derfor noe kortere enn vanlig for normaldistanse.

Følgende klasser og løyper tilbys:

Klasse | Løype | Lengde (luftlinje)
D/H10-12N, NF (Nybegynner, i Følge), NÅ (Nybegynner, Åpen) | LETT-N | 1,8 km
D/H10-12, CÅ (C-nivå, Åpen for alle) | C-NIVÅ | 2 km
D/H13-14, BÅ (B-nivå, Åpen for alle). | B-NIVÅ | 3 km
D55-59, D60-64, D/H65-69, D/H70-74, D/H75-79, D/H80- og ÅE | EKORT-A | 2,9 km
D15-16, D17-34, D35-44, D45-49, D50-54, H55-59, H60-64 og ÅK | KORT-A | 3,5 km
H15-16, H45-49, H50-54 og ÅM | MELLOM-A | 4,7 km
H17-34, H35-44 og ÅL | LANG-A | 5,6 km

Tidtaking: EMIT. Mulighet for leie av brikke på samlingsplass for løpet. (Brikkeleie kr. 25,-)

Vask: Våtklutmetoden.

Løpsledelse:

Martin Veastad (90044431)

Løypelegger: John Thomas Petersen

Kontrollør: Frode Sandersen

Startkontingent: Kr. 60,- for voksne (21-), Kr. 40,- for barn og ungdom (-20).